**Farské oznamy**

**Dvadsiata šiesta nedeľa rok A – (1. 10. 2023)**

|  |  |  |
| --- | --- | --- |
| Pondelok | Svätých anjelov strážcov, spomienka | 18.00 |
| Utorok |  | 7.00 |
| Streda | Sv. Františka Assiského | 17.30 |
| Štvrtok | Sv. Faustíny Kowalskej, panny –prvý štvrtok | 18.00 |
| Piatok | O Najsvätejšom srdci Ježišovom – prvý piatok | 17.00 |
| Sobota | Ružencovej Panny Márie | 7.00 a 18.00 Oblazov |
| Nedeľa | Dvadsiata siedma nedeľa v období cez rok | 8.00 a 10.30 |

Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Pozývam všetkých ku sv. spovedi. Spovedať budem pol hodinu pred každou sv. omšou a vo štvrtok od 17.00 a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Chcel by som vás osloviť zapojiť sa do týchto modlitieb a obetovať za vaše rodiny, cirkev, kňazov... pol hodinku na adorácii. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.

Prišli podielové knihy zo Spolku sv. Vojtecha, môžete si ich vybrať v sakristii. Členské na rok 24 je 10eur.

Vzadu na stolíku si môžete zakúpiť nové kalendáre na rok 2024. Stolový stojí 3,60 a nástenný 2,40 eur.

Vyšlo nové číslo časopisu Naša žilinská diecéza, za euro si ho môžete kúpiť na stolíku

Dnes po sv. omši je prvonedeľná zbierka pre potreby našej farnosti.

Stretnutie ružencového bratstva bude dnes o 15.00 a po ňom pozývam ružu p. Korčekovej i tých, ktorí si chcú pomocou fotografií pospomínať na našu púť do Medžugoria na faru, na kávičku.

V stredu o 19.00 pozývam rodičov tretiakov na prvé stretnutie ohľadom svätého prijímania.

Pre deti, ktoré si chcú lepiť nálepky za sv. omše, pozývam zobrať si do sakristie slovník.

Pozývame manželov na Program Amoris pre manželov, ktorý sa uskutoční v sobotu a v nedeľu popoludní 14. a 15. októbra v Bytči. Program je zameraný na posilnenie manželstva, lepšie pochopenie manželského partnera a posilnenie vzájomnej dôvery. O deti sa počas programu postarajú animátori. Viac informácií nájdete na nástenke.

Ďakujem rodine Rendekovej za úpravu tují na farskom dvore, za vaše modlitby, kvetinovú výzdobu, upratovanie, polievanie kvietkov finančnú podporu i za každý druh pomoci a na budúci týždeň prosím o upratovanie skupinu č. 2. Želám vám peknú nedeľu.